ผลการสำรวจของ PNC Wealth Management ระบุของขวัญรวม 364 ชิ้นที่คู่รักให้กันตามเพลง The Twelve Days of Christmas ราคาสูงขึ้น 4.4 % ปีนี้
แต่ราคานกกระทายังต่ำที่สุด ส่วนที่แพงที่สุดคือหงส์
การสำรวจของ PNC Wealth Management ระบุว่าปีนี้ของขวัญรวม 364 ชิ้นที่ผู้ชายจะมอบให้หญิงสาว ตามเพลงที่บรรยายถึงชีวิตการเกี้ยวพาราสีของผู้มีฐานะในยุโรปสมัยกลาง “The Twelve Days of Christmas” ราคาสูงขึ้น 4.4 % ซึ่งนับว่ามากกว่าอัตราเงินเฟ้อที่เพิ่มขึ้น 3.9 % ในช่วงเวลาเดียวกัน ตามเพลง The Twelve Days of Christmas ซึ่งมักจะได้ฟังกันบ่อยในช่วงเทศกาลคริสมาสต์นี้ ผู้ชายจะให้ของขวัญแก่ผู้หญิงโดยเริ่มตั้งแต่วันคริสมาสต์ไปตลอด 12 วันจนถึงวันที่ 5 มกราคม ของขวัญต่างๆ นี้จะเริ่มตั้งแต่หนึ่งชิ้นในวันแรกและเพิ่มจำนวนตามวันที่เพิ่มขึ้น โดยสะสมรวมสิ่งของจากวันที่ผ่านๆ มาอยู่ในแต่ละวันใหม่ด้วย รวมทั้งสิ้น 364 ชิ้นด้วยกัน เริ่มจาก วันที่ 1 1 นกกระทาบนต้นแพร์ วันที่ 2 2 นกพิราบ วันที่ 3 3 ไก่พันธ์ฝรั่งเศส วันที่ 4 4 นกร้องเพลง วันที่ 5 5 แหวนทองคำ วันที่ 6 6 ห่านวางไข่ วันที่ 7 7 หงส์ว่ายน้ำ วันที่ 8 8 สาวใช้รีดนมวัว วันที่ 9 9 สาวนักเต้นระบำ วันที่ 10 10 ชายนักเต้นรำ วันที่ 11 11 นักเป่าปี่ วันที่ 12 12 นักตีกลอง ผลการสำรวจยังระบุด้วยว่า สำหรับปีนี้ราคานกกระทายังต่ำที่สุดส่วนที่แพงที่สุดนั้นคือหงส์